JKW-KABAB-18-TSHA-045-wylie
[!, ,3 @ ? # 0 /, : S S / 3 2 # ? < ; 0 ? /) f $ < 2J 0 6 2A KA 0 < @A + f ! k t ? ! 2A @ < +A (,,]#/__/ma_hA_su_kha_pa_n+thA_\u0f7f_b+ha_dra_nA_ma_ba_dz+ra_sa_twa_yu_pA_sa_naM_s+ya_gu_ra_be_pU_dza_bi_d+hi_pa_ra_hi_ta_s+ya_ka_rma_n+tsa_sA_ka_bi_ha_ra_ti_sma//#/__/rdo rje sems dpa' la brten pa'i bla ma mchod pa'i cho ga gzhan phan gyi phrin las dang bcas pa bde chen lam bzang zhes bya ba bzhugs so//__@##/__/bla ma mchog dang dbyer med pa'i/__/bde stong zung 'jug rdo rje sems/__/snying dbus thig ler mchod byas nas/__/de mnyes byed pa'i cho ga dbye/__/'di la gsum/__sbyor ba/__dngos gzhi/__rjes so/__/dang po la gnyis/__yo byad 'du bya ba dang*/__cho ga'i sbyor ba'o/__/dang po ni/__gnas dben zhing yid dang mthun par gong du dkon mchog gi rten bkram pa'i spyan sngar dkyil 'khor sgo rdzogs sam/__sgrub pa'i maN+Da lar me tog gi tshom bu bkod pa'i mdun du sman rag gtor tshogs nyer spyod sogs ji ltar 'byor pa'i mchod pa bungs bskyed de gtsang zhing bkod mdzes su bsham/__rang gi mdun du mchod pa'i maN+Dal dang*/__rol mo'i bye brag__/sngon gtor sogs nyer mkho thams cad 'du bya'o/__/gnyis pa la/__skyabs sems tshogs bsag mtshams bcad cing*/__mchod pa byin gyis brlab pa'o/__/zhes lnga las/__dang po ni/__rang gi snying ga nas 'od zer 'phros pas skyabs yul bla ma rdo rje sems dpa' dkon mchog rtsa gsum rgya mtsho'i sprin phung 'phro ba mdun gyi nam mkhar badz+ra sa mA dzaHsa tshogs zhing mkha' khyab tu sad pa'i spyan sngar/__'khor ba'i 'jigs pa skyob pa'i dam chos dang*/__/rig grol spobs pa'i 'byung gnas rdzogs sangs rgyas/__/gsum ka'i bdag nyid rtsa ba gsum gyi dngos/__/bla ma'i sku gsung thugs la skyabs su mchi/__/lan gsum/__gnyis pa ni/__sems can khams ni nam mkha'i mtha' bzhin te/__/gang phyir dmigs pa med pa'i byang chub sems/__/smon 'jug don dam sems la rab sbyar nas/__/mtha' yas 'gro ba sgrol bar dam bca'o/__/lan gsum/__gsum pa ni/__phyogs bcu dus bzhi'i skyabs gnas rgya mtsho la/__/gus pas phyag 'tshal mchod 'bul sdig ltung bshags/__/dge la yi rang chos 'khor bskor bzhin du/__/bskal brgyar bzhugs gsol dge tshogs 'gro la bsngo/__lan gsum gyi rjes/__dzaHhU~M ba~M hoH__skyabs yul rnams rang la thim/__bzhi pa ni/__rang nyid skad cig gis dpal rdo rje sems dpa'i skur gyur/__sngon gtor/__ra~M ya~M kha~M gis bsang sbyang*/__oM AHhU~M gis brlab/__b+hu mi pa ti sa pa ri wA ra badz+ra sa mA dzaHsa mgron dgug__/b+hu mi pa ti sa pa ri wA ra oM a kA ro sogs kyis bsngos la/__gang dag 'dir gnas lha dang klu/__/gnod sbyin srin po'am gzhan dag la/__/sngags spyod don du sa phyogs 'di/__/bdag zhu khyed kyis stsal du gsol/__/b+hu mi pa ti sa pa ri wA ra gats+tshaHsa gshegs su gsol ba dang chabs cig__/gang dag nag po'i phyogs gyur pa'i/__/gsang spyod blta bar mi dbang kun/__/gtor ma'i lhag ma 'di khyer la/__/rang rang so so'i gnas su dengs/__/zhes dang sum+b+ha sogs brjod pas bskrad/__dbyings kyi ngang las rig pa'i rtsal/__mi phyed rdo rje srung ba'i gur/__/ye shes khro bo'i tshogs dang bcas/__/phyogs mtshams kun tu khyab par gyur/__oM badz+ra rak+Sha rak+Sha hU~M zhes mtshams gcad/__lnga pa ni/__oM AHhU~M/__mchod pa'i dam rdzas brtan g.yo'i dngos po kun/__/kun tu bzang po'i rnam par 'phrul pa yis/__/nam mkha' mdzod kyi 'khor lor byin gyis rlobs/__/mchod pa'i phyag rgya chen por lhun rdzogs shog__/oM badz+ra ar+g+haM nas/__shab+da AH hU~M dang*/__oM sarba pany+tsa a mr-i ta rak+ta ba liM ta AHhU~M/__lan gsum brjod/__gnyis pa la/__tshogs zhing bsgrub cing nye bar bsnyen/__/yan lag bdun mthar lam dbang blang*/__/tshogs kyi mchod pas mnyes par bya/__/zhes lnga las/__dang po tshogs zhing bsgrub pa ni/__oM ma hA shA n+ya tA dz+nyA na badz+ra swa b+hA ba at+ma ko\u0f85haM/__gzung 'dzin ltar snang yul lnga yid shes kun/__/gdod nas rnam dag 'od gsal stong nyid ngang*/__/zung 'jug sgyu 'phrul drwa ba'i rnam rol las/__/mngon par dga' ba rang bzhin sprul pa'i zhing*/__/lta na sdug pa'i gzhal med khang chen dbus/__/rang nyid gzhi lus bcom ldan rdo rje sems/__/dkar gsal zhal gcig phyag gnyis rdo dril bsnams/__/zhi 'dzum longs spyod rdzogs sku'i rgyan gyis mdzes/__/zhabs gnyis sems skyil pad zla'i gdan la bzhugs/__/mdun gyi nam mkhar yid 'phrog mchod sprin dbus/__/glang pos mtshan pa'i rin chen pad zla'i khrir/__/rtsa ba'i bla ma rdo rje mi bskyod pa/__/sku mdog dkar gsal rdor dril yum dang 'khril/__/zhi tshul dgu dang rgyan cha bcu gsum mdzes/__/rang 'od snyems ma gri thod 'dzin pas 'khyud/__/zhabs gnyis rdo rje pad+ma'i skyil krung gis/__/snang stong 'ja' zer thig le'i klong na bzhugs/__/thugs kar rang bzhin gzhi yi kun bzang la/__/rigs lnga yab yum sems dpa' lcam dral dang*/__/thub pa drug dang sgo ba yab yum ste/__/bzhi bcu rtsa gnyis zhi ba'i tshom bur rdzogs/__/de yi rang rtsal bde chen 'khor lo ru/__/che mchog khrag 'thung rigs lnga yab yum dang*/__/gnas yul ma mo dbang phyug sgo skyong ste/__/rab 'bar dpal chen khro bo'i phyag rgyar bzhengs/__/gang sku rig grol mthar phyin dge 'dun mchog__/gsung gsang bden gnyis yongs rdzogs dam pa'i chos/__/thugs ni sangs rgyas kun gyi ye shes sku/__/yon tan dgos 'dod char 'bebs nor lha dang*/__/phrin las mkha' 'gro chos skyong tshogs kyi rje/__/skyabs kun 'dus pa'i bdag nyid chen por gsal/__/gnas gsum rdo rje gsum gyi yi ge las/__/mkha' khyab 'od zer drwa ba'i spro bsdu yis/__/phyogs bcu dus bzhi'i skyabs yul ma lus kun/__/spyan drangs ye shes dbyings su ro gcig gyur/__/ces gsal btab la 'dun pa rtse gcig pas/__oM/__stong pa shin tu yod med rnal 'byor mthus/__/nam mkha' bzhin du dam tshig nye bar gnas/__/bde mchog bde bar gshegs pa dgongs su gsol/__/rdo rje sems dpa' skal bzang dpal khyod bdag__/dzaHhU~M ba~M hoH__e h+ye hi b+ha ga wan na ma hA kA ru Ni ka dr-i sh+ya hoH__sa ma ya s+t+waM zhes spyan drang*/__stobs kyi glang po'i khri la yang dag nges bzhugs shing*/__/rang gi lha mo dag dang g.yog dang 'khor du bcas/__/kun tu bzang po'i smon lam rjes su dgongs mdzad de/__/'jig rten lha mir bcas la sman slad las la bzhugs/__/kA ya wA ka tsit+ta tiSh+Tha badz+ra zhes pas dam tshig pa dang dbyer med du bzhugs pa la/__hasti rat+na A sa na pad+ma tsan+d+ra ka ma lA ya s+t+waM zhes gdan phul/__slar yang thugs ka'i sa bon las byung ba'i 'od zer gyis nam mkha' gang ba'i de bzhin gshegs pa rnams spyan drangs shing byang chub sems kyi bdud rtsis dbang bskur bas rdo rje mi bskyod pa gtso bor gyur pa'i rigs lngas dbur brgyan par gyur pa'i mos pas/__oM badz+rI b+ha ba a b+hi Shiny+tsa hU~M oM trA~M hrIHAHzhes rgyas gdab/__rat+na mA la a b+hi Shiny+tsa trAM zhes pas rin po che'i phreng ba dang*/__phaT laM b+ha a b+hi Shiny+tsa hrIHzhes pa dar dpyangs kyis brgyan/__oM badz+ra tuSh+ya hoH__zhes rdo rje thal mos mnyes par bya'o/__/gnyis pa nye bar bsnyen pa ni/__byin rlabs char 'bebs dngos brgyud bla ma dang*/__/grub gnyis mchog stsol yi dam dkyil 'khor lha/__/phrin las mnga' bdag mkha' 'gro chos skyong sogs/__/skyabs gnas rgya mtsho'i spyi gzugs ye shes sku/__/rtsa ba'i bla ma dpal ldan rdo rje sems/__/rigs kun 'dus pa'i bdag nyid chen po la/__/phyag 'tshal skyabs mchi lus dang longs spyod 'bul/__/sdom gsum dam tshig nyams pa mthol lo bshags/__/byang chub bsod nams mchog la rjes yi rang*/__/theg pa rgya mtsho'i chos 'khor bskor du gsol/__/rtag pa rgyun gyi 'khor lor bzhugs gsol 'debs/__/dge tshogs 'khor gsum yongs dag chen por bsngo/__/khyed shes mos gus gdung bas gsol ba 'debs/__/sku mchog rdo rje mdzod spu'i dkyil 'khor nas/__/gdan gsum tshang ba'i dkyil 'khor mngon sprul te/__/bum dbang bskur nas phung khams skye mched sogs/__/yongs grub gdan gsum 'khor lor smin byin rlobs/__/e waM zung 'jug rol pa'i dkyil 'khor nas/__/zhu ba sku dang bde ba gsung rdo rje/__/mi rtog thugs kyi rdo rje'i rang bzhin ni/__/byang chub sems dang rnam thar gsum ldan gyi/__/cho gas mchog dbang rnam gsum mngon byas te/__/rlung yid shes bya'i sgrib pa d+hu ti'i dbyings/__/gcig car bcom nas dga' mchog khyad par gyi/__/dpe don lhan skyes ye shes mthong sgom lam/__/slob pa min pa ye shes bla ma'i dbyings/__/bde gshegs khams kyi yon tan mthar phyin stsol/__/oM AHgu ru badz+ra satwa ru lu ru lu hU~M b+h+yo hU~MH__zhes mos gus gdung ba'i ngang nas bzlas pa bya ba dang lhan cig__/bla ma rdo rje sems dpa'i sku'i gsal snang gsung sngags sgra/__thugs gnyis su med pa'i ye shes la sems 'dzin cing bzla ba ni don gyi dbang blang ba dang*/__brda'i dbang blang ba bsdus pa/__bla ma'i gnas gsum nas 'od zer dkar dmar mthing gsum rim dang gcig car du byung*/__rang gi gnas gsum du rim dang gcig car du thim pas sku gsung thugs kyi dam tshig nyams chag dag__/dbang bzhi thob sgrib bzhi sbyangs/__sku bzhi'i sa bon rgyud la bzhag par gyur pa'i mos pas bzla/__rgyas par 'og nas 'byung ba ltar dbang lha sprul te dbang bzhi rdzogs par bskur bar bsams la bzlas pa bya ste/__mdor na yid g.yeng ba spangs te rtse gcig pas bzlas brjod chu bo'i rgyun bzhin du 'bad pas 'bum phrag bzhis sgrib pa dag pa dang*/__byin rlabs kyi mtshan ma mthong bar 'gyur la/__thun gyi gsham du rdo rje sems dpa'i yi ge brgya pa'ang ci nus su bzla'o/__/gsum pa bsag sbyang spel gsum gyi gnad bsdus pa yan lag bdun pa bya ba ni/__thog mar rang dang sems can thams cad lus zhing gi rdul snyed du sprul nas phyag sogs las rim pa 'jug par gyur pa'i mos pas phyag 'tshal ba ni/__yid 'ong rdzing bu'i nang na gnas pa yi/__/'char ka'i pad+ma kha 'bus bye 'dra ba/__/lag gnyis spyi bor thal sbyar bstod dbyangs bcas/__/lus dpag med par sprul te gus phyag 'tshal/__/bla ma mnyam med sangs rgyas rin po che/__/dus gsum bder gshegs sras bcas thams cad kyi/__/sku gsung thugs kyi rang bzhin byin brlabs pa/__/bka' drin chen po'i zhabs la phyag 'tshal lo/__/phyogs dus sangs rgyas kun gyi ye shes sku/__/dam chos char 'bebs dge 'dun 'dus pa'i gtso/__/yi dam mkha' 'gro chos skyong rgya mtsho'i dngos/__/dpal ldan bla ma'i zhabs la phyag 'tshal lo/__/mi rtog rdo rje thabs kyi ye shes ni/__/dmigs med shes rab yum gyi ngang du rtogs/__/thugs rje'i bye brag sna tshogs cir yang ston/__/rdo rje sems dpa' che la phyag 'tshal lo/__/chos sku nam mkha' bzhin du dbyer med kyang*/__/gzugs sku 'ja' tshon bzhin du so sor gsal/__/thabs dang shes rab mchog la mnga' brnyes pa'i/__/rigs lnga bde bar gshegs la phyag 'tshal lo/__/dmigs med chos kyi sku la phyag 'tshal lo/__/longs spyod rdzogs pa'i sku la phyag 'tshal lo/__/cir yang sprul pa'i sku la phyag 'tshal lo/__/khams gsum zhing du sbyor la phyag 'tshal lo/__/mdzes ma'i sku mchog 'gro ba sgrol la mkhas/__/ngo mtshar pho brang bde bar gshegs pa'i yum/__/shes rab thabs kyis gtso la mnyes mdzad ma/__/rigasakyi yum mchog rnams la phyag 'tshal lo/__/thabs mkhas thugs rje'i ye shes sprul pa'i sku/__/rnal 'byor dag pas grub pa'i sa brnyes pa/__/thugs rje chen pos 'gro ba'i don mdzad pa'i/__/sems dpa' sems ma rnams la phyag 'tshal lo/__/steng 'og phyogs bzhi'i 'jig rten 'dul ba'i gtso/__/nyon mongs drug 'joms rgyud drug dag par sbyor/__/'gro drug 'dren phyir sprul pa'i skur ston pa/__/bcom ldan thub pa drug la phyag 'tshal lo/__/byams dang snying rje dga' ba btang snyoms kyis/__/nyon mongs log par lta ba'i dgra rnams 'joms/__/gshin rje gshed po la sogs khro bo bzhi/__/sgo ba yab yum rnams la phyag 'tshal lo/__/mi gnas mi dmigs chos skur dag pa la/__/bdud 'dul khro bo mchog gi skur ston pa/__/thugs rje'i gzi ldan gdug pa thabs kyis 'dul/__/bcom ldan khro rgyal tshogs la phyag 'tshal lo/__/mnyam nyid ngang gis khro la phyag 'tshal lo/__/khros pas longs spyod mdzad la phyag 'tshal lo/__/rdo rje 'du 'phro mdzad la phyag 'tshal lo/__/srid gsum dbyings su sgrol la phyag 'tshal lo/__/khro mo dbang phyug sku la nyer gnas shing*/__/thabs dang shes rab 'brel ba'i dkyil 'khor nas/__/mkha' 'gro mi bzad 'bar ba'i sprin 'phro ma/__/gdug pa 'dul mdzad yum la phyag 'tshal lo/__/nam mkha'i lus can gar yang thogs med rgyu/__/'dod rgur sgyur ba'i gzugs can 'phrul mo che/__/ma sring byams pa'i tshul gyis grogs mdzad ma/__/phyi nang mkha' 'gro'i tshogs la phyag 'tshal lo/__/mkha' ltar khyab pa'i rgyal ba sras bcas la/__/bdag dang mkha' mnyam 'gro ba ma lus kun/__/lus 'di zhing rdul mnyam par rab sprul te/__/rtag tu gus pa'i yid kyis phyag 'tshal lo/__/gnyis pa mchod pa la/__maN+Dal 'dod yon dam rdzas dang*/__/bde chen de kho na nyid do/__/zhes lnga las/__dang po ni/__maN+Dal tshom bu so bdun ma sogs rgyas bsdus ji ltar rigs pa'am/__sku gsum gyi zhing khams 'bul ba'i tshul sngon 'gro'i skabs rnams las 'byung ba ltar ro/_/gnyis pa ni/__rang gi snying ga nas rdo rje'i rig ma bcu drug nam mkha' gang bar spros te bde ba chen po'i longs spyod rnam pa thams cad pas mchod par gyur pa'i mos pas/__stong pa'i ye shes dga' bar rjes chags gzugs/__/rdo rje pi waM gling bu rnga thabs bzung*/__/rig gdangs chos nyid mngon sum mchod sprin gyis/__/sna tshogs sgyu 'phrul sprul pa'i dkyil 'khor mchod/__/oM AHbadz+ra wI NI hU~M/__oM AHbadz+ra waM se trAM/__oM AHbadz+ra mr-i daM ge hrIH__oM AHbadz+ra mu ra dze AH__shin tu stong pa las byung mchog dga'i dngos/__/rdo rje sgeg bzhad glu dang gar mkhan ma/__/'od gsal nyams snang gong 'phel mchod sprin gyis/__/zung 'jug longs spyod rdzogs sku'i dkyil 'khor mchod/__/oM AHbadz+ra lA s+ya hU~M/__oM AHbadz+ra mA le trAM/__oM AHbadz+ra gIrtI hrIH__oM AHbadz+ra nr-i t+ya AH__thams cad stong pa khyad par dga' ba'i dpyid/__/me tog bdug spos mar me dri chab ma/__/gzhi dbyings rig pa tshad phebs mchod sprin gyis/__/rnam kun mchog ldan chos sku'i dkyil 'khor mchod/__/oM AHbadz+ra puSh+pe hU~M/__oM AHbadz+ra d+hU pe trA~M/__oM AHbadz+ra A lo ke hrIH__oM AHbadz+ra gan+d+he AH__rab tu stong pa lhan skyes ye shes dngos/__/gzugs reg ro dang chos dbyings rdo rje ma/__/chos zad blo 'das don gyi mchod sprin gyis/__/dbyer med ngo bo nyid sku'i dkyil 'khor mchod/__oM AHbadz+ra rU pa hU~M/__oM AHbadz+ra rA sa s+t+rA~M/__oM AHbadz+ra spar+she hrIH__oM AHbadz+ra d+harmA d+hA tu AH__zhes mchod/__gsum pa ni/__oM phung khams dwangs ma drwa bar sdom pa'i dbyings/__/bde chen mchog gis dgyes pa'i dam tshig ni/__/byang chub sems mchog pany+tsa a mr-i tas/__/bla ma dkyil 'khor 'khor lo'i dbang phyug mchod/__oM ma hA pany+tsa a mr-i ta khA hi/__AH__srog rtsol dbu ma'i dbyings su bsgral ba las/__/khams gsum gzung 'dzin rtog tshogs kun spangs pa/__/'dod chags rnam dag ma hA ru d+hi ras/__/bla ma dkyil 'khor 'khor lo'i dbang phyug mchod/__oM ma hA rak+ta khA hi/__hU~M/__tshogs drug yul dang yul can ma lus kun/__'od gsal dbyings su thim pa'i 'dod yon gter/__/rdo rje'i longs spyod ma hA ba liM tas/__/bla ma dkyil 'khor 'khor lo'i dbang phyug mchod/__oM ma hA ba liM ta khA hi/__bzhi pa ni/__hoH__kun tu bzang mo bsang ba'i b+ha ga la/__/rgyal ba'i dkyil 'khor rab 'byams ma lus kun/__/'du 'bral med pa'i ngang du ro gcig pas/__/gnyis med byang chub sems kyis mnyes gyur cig__/a nu rA ga ma hA pU dza hoH__lnga pa ni/__a/__sems kyi rang bzhin chos dbyings nam mkha' che/__/chos rnams rnam dag ye nas 'od gsal zhing*/__/rnal 'byor nyid dbyings smra bsam las 'das pa/__/mnyam nyid byang chub sems la rtag tu 'dud/__dz+nyA na d+hA tu bo d+hi tsit+ta aH__gsum pa bshags pa ni/__thal mo sbyar bas btud de/__spro na ru dra'i smre bshags sogs ji ltar rigs pa dang*/__gang ltar yang*/__dran pas srid zhi'i gdung ba kun sel ba'i/__/phyogs bcu dus bzhi'i rtsa brgyud bla ma dang*/__/dus gsum bde gshegs rgyal ba 'khor dang bcas/__/rdo rje dam can ma lus dgongs su gsol/__/dang por byang chub mchog tu sems bskyed de/__/sgrub pa'i rig 'dzin byang chub go 'phang du/__/sku gsung thugs kyi rdo rje bsgrub pa'i phyir/__/yi dam lha dang rdo rje slob dpon dang*/__/gsang ba'i dam tshig grangs su mnos pa las/__/dam bca' dka' las 'da' bar mi bgyi ste/__/las dang skal bas dmyal bar skye bar 'gyur/__/'dod chags zhe sdang gti mug nga rgyal dang*/__/phrag dog la sogs shor nas nongs bgyis pa/__/rdo rje slob dpon ston pa sgron me la/__/snying nas smad cing dam tshig nyams pa dang*/__/dam tshig gcig pa'i rdo rje spun rnams la/__/ngan sems log par lta ba la sogs pa/__/sku yi dam tshig nyams pa mthol lo bshags/__/yi dam lha yi phyag rgya ma gsal zhing*/__/sngags kyi bsnyen pa grangs las chad pa dang*/__/dus drug las kyi mchod pa khyad par du/__/bsnyen sgrub skong ba'i cho ga ma bgyis te/__/bka' ltar ma lcogs gzhung bzhin rngo ma thogs/__/gsung gi dam tshig nyams pa mthol lo bshags/__/rdo rje slob dpon byams pa'i bka' drin gyis/__/snyan khungs brgyud nas sems kyi dkyil du bzhag__/thugs kyi man ngag byin pas dam tshig 'dres/__/gsang mtshams 'das nas 'chol bar smras la sogs/__/thugs kyi dam tshig nyams pa mthol lo bshags/__/chos rnams mnyam pa nyid du ma rtogs te/__/yan lag dam tshig nyams pa mthol lo bshags/__/le lo snyoms las gnyid kyi dbang gyur te/__/bsnyen sgrub dam tshig nyams pa mthol lo bshags/__/lus ngag yid kyi bsrung bya 'das pa yis/__/sku gsung thugs kyi dam tshig nyams pa bshags/__/rje btsun bla ma rnams kyis spyan lam du/__/yo byad 'byor tshogs chung ba mthol lo bshags/__/yi dam lha tshogs rnams kyi spyan lam du/__/mngon rtogs spang len bgyis pa mthol lo bshags/__/mkha' 'gro sde bzhi rnams kyi spyan lam du/__/khas blang dam bca' nyams pa mthol lo bshags/__/chos skyong srung ma rnams kyi spyan lam du/__/gtor ma lo zlar 'gyangs pa mthol lo bshags/__/dus gsum pha ma rnams kyi spyan lam du/__/drin la lan gyis ma lon mthol lo bshags/__/mched dang lcam dral rnams kyi spyan lam du/__/dam tshig brtse gdung chung ba mthol lo bshags/__/'gro drug sems can rnams kyi spyan lam du/__/snying rje phan sems chung ba mthol lo bshags/__/so sor thar pa rnams kyi sdom pa dang*/__/byang chub sems dpa' rnams kyi bslab pa dang*/__/rig pa 'dzin pa sngags kyi dam tshig sogs/__/nyams pa thams cad mthol bshags mi 'chab bo/__/mi sbed slan chad gcod cing sdom par bgyid/__/dus gsum byas bsags sdig sgrib mthol bshags na/__/tshangs par mdzad nas sku gsung thugs la sogs/__/mchog dang thun mong dngos grub stsal du gsol/__/zhes dang yi ge brgya pa mang du bzlas pas dam tshig nyams chag gtso bor gyur pa'i sdig sgrib thams cad dag par bsams pa'i mthar/__a/__'khor 'das byed po byang chub sems/__/gzhi med rtsa bral rdzogs chen don/__/brjod bral blo 'das chen po la/__/nyams dang bshags pa'i mkhan po med/__/ye srung thig le nyag gcig pu/__/spang blang yongs grol phyal ba che/__/rang shar lhun grub chos kyi sku/__/de ltar rtogs na bshags pa'i rgyal/__/zhes brjod cing 'khor gsum mi dmigs pa'i ngang du mnyam par gzhag__/bzhi pa rjes su yi rang ba sogs yan lag lhag ma rnams ni/__rdzogs sangs rgyas kun byang chub sems dpa' dang*/__/'phags gnyis so so skye bo ma lus pa'i/__/dus gsum dge ba bgyis dang bgyid stsal dang*/__/bgyid par 'gyur ba kun la rjes yi rang*/__/glo bur nyon mongs dang ldan sems can rnams/__/khams de'i rang bzhin dag pa mthong bya'i phyir/__/phyi nang gsang ba bla na med pa yi/__/chos kyi 'khor lo rmad byung bskor du gsol/__/sangs rgyas 'jig rten nyi ma gang du byon/__/'gro ba'i gnyen gyur sras dang bcas pa kun/__/srid pa'i mun nag 'thib po bsal slad du/__/'gro ba ji srid sgron me mdzad par gsol/__/yon tan dger 'os rgyal ba'i byang chub mchog__/skye rgu kun gyis thob par bya ba'i phyir/__/bsod nams phung po yongs su bsngo bgyis pas/__/'gro kun thar pa'i lam du phyin par shog__/bzhi pa lam dbang thod rgal du blang ba ni maN+Dal phul/__thal mo sbyar bas btud de/__rdor sems gtso bo khyod la 'dud/__/thar lam chen po bdag 'dod de/__/de nyid dbang dang dam tshig dang*/__/mgon po dpa' bor skyabs song nas/__/theg chen khang par gzhug pa dang*/__/mkhyen rab ye shes bdag la stsol/__/zhes lan gsum gyis gsol ba gdab/__rdo rje rtse gcig pa'i phyag rgya dang bcas lhag pa'i bsam pa brtan pos/__bde bar gshegs pa khyed ci 'dra/__/de 'dra kho nar bdag gyur cig__/spyod pa rmad byung bsam yas pa/__/'gro la phan phyir bdag gis spyad/__/byang chub sems mchog dam pa dang*/__/sku gsung thugs kyi phyag rgya ni/__/srog gi phyir yang mi gtong na/__/rdo rje rgyal pos byin rlabs mdzod/__/ces sdom pa gzung dngos gzhi'i slad du/__yan lag bdun pa sngon du 'gro ba can gyi gsol ba gdab pa ni/__byin rlabs char 'bebs dngos brgyud bla ma dang*/__/grub gnyis mchog stsol yi dam dkyil 'khor lha/__/phrin las mnga' bdag mkha' 'gro chos skyong sogs/__/skyabs gnas rgya mtsho'i spyi gzugs ye shes sku/__/rtsa ba'i bla ma dpal ldan rdo rje sems/__/rigs kun 'dus pa'i bdag nyid chen po la/__/phyag 'tshal skyabs mchi lus dang longs spyod 'bul/__/sdom gsum dam tshig nyams pa mthol lo bshags/__/byang chub bsod nams mchog la rjes yi rang*/__/theg pa rgya mtsho'i chos 'khor bskor du gsol/__/rtag pa rgyun gyi 'khor lor bzhugs gsol 'debs/__/dge tshogs 'khor gsum yongs dag chen por bsngo/__/khyed shes mos gus gdung bas gsol ba 'debs/__/sku mchog rdo rje mdzod spu'i dkyil 'khor nas/__/gdan gsum tshang ba'i dkyil 'khor mngon sprul te/__/bum dbang bskur nas phung khams skye mched sogs/__/yongs grub gdan gsum 'khor lor smin byin rlobs/__/e waM zung 'jug rol pa'i dkyil 'khor nas/__/zhu ba sku dang bde ba gsung rdo rje/__/mi rtog thugs kyi rdo rje'i rang bzhin ni/__/byang chub sems dang rnam thar gsum ldan gyi/__/cho gas mchog dbang rnam gsum mngon byas te/__/rlung yid shes bya'i sgrib pa d+hu ti'i dbyings/__/gcig car bcom nas dga' mchog khyad par gyi/__/dpe don lhan skyes ye shes mthong sgom lam/__/slob pa min pa ye shes bla ma'i dbyings/__/bde gshegs khams kyi yon tan mthar phyin stsol/__/zhes gsol ba btab pas bla ma rdo rje sems dpa'i smin mtshams kyi mdzod spu nas gdan gsum tshang ba'i dkyil 'khor gyi 'khor lo nam mkha' gang bar spros te/__rig pa'i lha mo rnams kyis bkra shis pa'i rnam pa du ma dang bcas te byang chub sems kyi bdud rtsis spyi bo nas dbang bskur bar gyur/__oM/__lha yi chu ni rnam dag pa/__/rdo rje gsang gsum gnas las byung*/__/rig pa'i lha mo'i tshogs ldan pa'i/__/rang bzhin gcig tu gyur pa yin/__/oM gu ru badz+ra sa twa s+t+waM a b+hi Shiny+tsa maM/__zhes gsung zhing dbang bskur bas bde ba chen po'i bdud rtsis lus kyi nang thams cad gang*/__tha mal snang zhen gyi dri ma bag chags dang bcas pa sbyangs/__phung khams skye mched yongs grub gdan gsum tshang ba'i dkyil 'khor gyi 'khor lor smin par byas/__chu'i lhag ma spyi bor brtan pa las de bzhin gshegs pa rigs lngas dbur brgyan/__dbang gi lha rnams kyang rang nyid la thim par gyur/__/des lus kyi las dang rtsa'i sgrib pa dag__/sku rdo rje'i byin rlabs zhugs/__bum pa'i dbang thob/__bskyed rim gyi snod du gyur/__rnam smin rig 'dzin gyi sa bon thebs/__sprul sku'i go 'phang thob pa'i skal ba rgyud la bzhag go__/gsang dbang gi slad du/__bla ma rdo rje sems dpa' yab yum snyoms par zhugs pa'i bde ba'i sgra dang 'od zer gyis sangs rgyas sras dang bcas pa spyan drangs/__yab kyi zhal du zhugs/__thugs kar rjes chags kyi mes zhu ba rdo rje'i lam nas yum gyi pad+mar son pa nyid lce thog tu bzhag par gyur/__ji ltar rgyal ba bde gshegs kyis/__/rang gi sras mchog dbang bskur bzhin/__/byang chub sems ni dag pa'i chus/__/rtog pa'i dri ma bsal bar bya/__oM ma hA bo d+hi tsit+ta sa ma ya a b+hi Shiny+tsa hU~M/__zhes pas bdud rtsi myangs pas rtsa thams cad bdud rtsis gang*/__khams zhu ba'i bde bas dug gsum gyi rtog tshogs sbyangs/__des ngag gi las dang*/__rlung gi sgrib pa dag__/gsung rdo rje'i byin rlabs zhugs/__gsang ba'i dbang thob/__bzlas brjod kyi snod du gyur/__tshe dbang rig 'dzin gyi sa bon thebs/__longs spyod rdzogs sku'i go 'phang gi skal ba rgyud la bzhag go__/dbang gsum pa'i slad du/__bla ma rdo rje sems dpa'i thugs ka nas gzugs dang lang tsho ldan pa'i rig ma rigs kyi yum gyi ngo bo can spros te thar pa bsten par bskul bar gyur/__dga' ba'i gnas chen lha mo 'di/__/sna tshogs sgyu rtsal yid du 'ong*/__/legs par zungs shig blo gros can/__/dga' bde'i mchod pa rtag tu gyis/__/pad+ma b+hany+dza mo k+Sha hoH__zhes pas rig ma dang 'du shes gsum gyis mnyam par sbyar bas bde ba chen po'i ye shes rgyud la brtan par byas/__des yid kyi las dang thig le'i sgrib pa dag__/thugs rdo rje'i byin rlabs zhugs/__shes rab ye shes kyi dbang thob/__bde stong tsaN+Da lI'i snod du gyur/__phyag rgya'i rig 'dzin gyi sa bon thebs/__chos sku'i go 'phang gi skal ba rgyud la bzhag go__/dbang bzhi pa'i slad du/__bla ma rdo rje sems dpa'i zhal nas rdo rje'i tshig gis dbugs phyung bar gyur/__/sems dpa' sangs rgyas kun gyi gnas/__/rdo rje sems dpa' bde ba'i mchog__/gsang ba mchog gis dgyes pa na/__/thams cad bdag nyid rtag tu bzhugs/__/zhes ngo sprod pa la brten nas don gyi rdo rje sems dpa' rang bzhin lhan cig skyes pa'i ye shes rnam par mi rtog pa'i ngo bo nyid so so rang rig pa'i tshul gyis nyams su myangs pa'i mos pas gnas lugs ma bcos pa'i dbyings su mnyam par gzhag__/des kun gzhi'i las dang shes bya'i sgrib pa dag__/ye shes rdo rje'i byin rlabs zhugs/__tshig gis mtshon pa don dam gyi dbang thob/__ka dag rdzogs pa chen po'i snod du gyur/__lhun grub rig 'dzin gyi sa bon thebs/__mthar thug gi 'bras bu ngo bo nyid sku'i skal pa rgyud la bzhag go__/zhes brjod cing so so'i mthar dbang don gyi ye shes yun ring du skyong ba ni rdo rje theg pa'i lam gyi snying po yin la/__tshul 'di lta bu'i ting nge 'dzin gyi dbang bskur rnams ni dmigs pa gsal zhing brtan pa kho nas don grub pas rags pa brda'i dbang rdzas la brten mi dgos mod/__sgrub mchod lta bu spros pa dang 'brel ba'i skabs brda'i dbang rdzas blangs na'ang mi 'gal bas/__de ltar na 'og tu dbang gi skabs su bshad pa bzhin sbyor ba'i skabs su dbang rdzas bsham pa dang*/__dngos gzhi'i skabs bum pa bsgrub pa'ang bya'o/__/lnga pa tshogs kyi mchod pa ni/__thabs shes kyi dam rdzas rnams bsang chu dang bdud rtsis bran/__oM/__ye shes sku mchog sogs brjod med don gyi bshags pas rgyud sbyangs nas/__spro na sman gtor rak+ta mar me'i skong ba sogs sngon du 'gro bas tshogs rdzas/__ra~M ya~M kha~M gis bsang sbyang*/__stong nyid rang rtsal ye shes me rlung chus/__/tshogs rdzas gzung 'dzin dri ma bsregs gtor bkrus/__/dbyings kyi snod du rig pa'i bdud rtsi'i bcud/__/'dod yon rgya mtsho'i sprin phung 'phro bar gyur/__/oM AHhU~M ha ho hrIHzhes byin gyis brlab/__oM/__bsod nams phung po'i gzi brjid tshad med cing*/__/ye shes 'od zer kun tu 'phro ba'i dpyid/__/'khor lo'i dbang phyug bla ma rdo rje sems/__/bde chen tshogs kyi 'du bar spyan 'dren gshegs/__/oM gu ru shrI badz+ra sa twa a h+ye his tshogs zhing mkha' khyab tu sad pa'i spyan sngar/__oM badz+ra lA s+ya hU~M:__oM badz+ra mA le trA~M:__oM badz+ra gIrtI hrI:__oM badz+ra nIrtI a:__oM badz+ra puSh+pe hU~M:__oM badz+ra d+hU pe trA~M:__oM badz+ra A lo ke hrI:__oM badz+ra gan+d+he AH__zhes spyir mchod/__bye brag tshogs phud cha gsum du spros te dang po mchod pa ni/__oMH__bla med mchog gi mchod pa dam pa ni/__/ye shes lnga yi 'od zer rnam par 'phro/__/'dod pa'i yon tan lnga yis rab brgyan te/__/dam tshig bzhin las ci bder bzhes su gsol/__/oM gu ru shrI badz+ra sa twa sa pa ri wA ra ga Na tsakra pU dza hoH__bar pa bshags pa ni/__hoH__dang por byang chub mchog tu sems bskyed nas/__/rtsa ba yan lag bcas pa'i dam tshig la/__/sems can dbang gis nor 'khrul ci mchis pa/__/mi 'chab 'gyod pa'i sems kyis mthol lo bshags/__/zhes dang yi ge brgya pa brjod/__tha ma bsgral ba ni/__rang nyid skad cig gis rdo rje khro bo'i skur gyur/__e nr-i tri dzaHhU~M ba~M hoH__gzung 'dzin gnyis snang 'khrul pa'i dgra dang bgegs/__/ye shes bzhi yi phyag rgyas dgug cing bstim/__/bde chen dbyings su bsgral ba'i dam tshig mchog__/bla ma he ru ka dpal zhal du sbyor/__/oM gu ru shrI badz+ra he ru ka sa pa ri wA ra sarba big+h+nAn sha trUn kha kha khA hi khA hi/__de nas skabs 'dir spro na rig 'dzin brgyud pa'i skong bshags sogs ji ltar rigs pa bya/__rang nyid rdor sems su gsal bas tshogs rdzas rnams nang gi sbyin sreg gi tshul du rol pa'i mthar/__phyi nang gsang ba bla med mchod sprin gyis/__/tshogs rdzogs sgrib byang nyams chag rtog sgrib dag__/rtsa rlung thig le'i 'du+u ba dbu mar rdzogs/__/gzung 'dzin 'od gsal dbyings su smin par shog__/ces sogs smon lam gdab/__lhag ma/__oM AHhU~M ha ho hrIH__lhag ma'i dam tshig 'dod yon gyi phung por gyur/__e A rall-i hrIM hrIM pheM pheM zhes pas lhag sdud rnams spyan drangs nas/__hU~M/__bde chen rdo rje sems dpa'i pho nya ni/__/dbyings kyi thig le ye shes phyag rgya'i gzugs/__/gnas yul ma mo mkha' 'gro zhing skyong kun/__/lhag gtor bzhes la phan bde'i phrin las sgrubs/__/oM uts+tshiSh+ta ba liM ta b+ha k+Sha sI swA hA/__zhes brjod cing rol mo'i sgra dang bcas te gtsang sar gshegs/__gsum pa rjes la gnyis/__rjes chog dngos dang*/__las rim gzhan bshad pa'o/__/dang po la/__gtang rag mchod bstod nongs pa bshags/__nyer bsdu bsngo smon bkra shis so/__/zhes lnga las/__dang po ni/__oM AHhU~M/__dngos su 'byor dang yid kyis rnam sprul pa'i/__/kun tu bzang po'i bla med mchod sprin gyis/__/mkha' dbyings rnam dag rgya cher yongs bkod de/__/phyi nang gsang ba'i mchod pa rgya mtshos mchod/__oM gu ru shrI badz+ra sa twa sa pa ri wa ra ar+g+haM nas/__shap+da pra tIts+tsha swA hA/__ma hA pany+tsa a mr-i ta rak+ta ba liM ta khA hi/__dpal ldan bla ma rigs rnams kun gyi bdag__/bde chen rdo rje sems dpa'i rnam rol can/__/rab 'byams dkyil 'khor rgya mtsho'i bdag nyid cher/__/rtag tu gus pa'i yid kyis phyag 'tshal bstod/__/ces mchod cing bstod/__gnyis pa ni/__yi ge brgya pa lan gsum gyis nongs pa bshags pa'i mthar/__hoH__rang bzhin ngang la nyes pa'i skyon med pas/__/bshags dang bshags par byed pa cung zad med/__/kun rdzob sgyu ma tsam du bshags na yang*/__gnyis med sems kyi ngang du dag gyur cig__/ces rtogs pa bskyed/__gsum pa ni/__rten yod na brtan bzhugs spyi ltar bya/__bde stong zung 'jug bla ma rdo rje sems/__/snying dbus mi shigs thig le ro gcig thim/__/rang dang snang ba thams cad 'od gsal dang*/__/slar yang sgo gsum lha sngags chos skur shar/__/zhes brjod cing bsams la/__yi ge brgya pas brtan par bya/__bzhi pa ni/__hoH__snang srid thams cad bla ma'i dkyil 'khor du/__/yongs grub chen po'i mos gus la goms pas/__/rigs kun khyab bdag dpal ldan rdo rje sems/__/mngon sum 'grub nas 'gro kun 'dren par shog__/de ma thob pa'i tshe rabs thams cad du/__/dal 'byor mchog thob nges 'byung snying rjer ldan/__/dbang gis smin cing dam tshig rnam par dag__/rim gnyis lam gyi bgrod pa mthar phyin shog__/lnga pa ni/__gdod ma'i mgon po rigs lnga gang chen mtsho/__/sku lnga lhun rdzogs sprul pa'i zhing khams la/__/bskal bzang sangs rgyas stong rtsa byon pa yi/__/sgron me'i bskal pa bzang po'i bkra shis shog__/stong gsum mi mjed rdo rje theg pa'i zhing*/__/'phur 'gro'i bstan pa 'byung gnas o rgyan yul/__/gangs ri'i khrod du 'bod pa khri srong rje'i/__/thugs bskyed bstan pa mtha' rgyas bkra shis shog__/'dzam gling sa yi ltai ba rdo rje'i gdan/__/paN grub chos rgyal 'dzoms pa chos 'khor gsum/__/mdo sngags bstan pa dar ba gangs can ljongs/__/rgyal bstan yun du gnas pa'i bkra shis shog__/ces brjod cing me tog gi char sil mar bsnyil bas dge legs su bya'o/__/gnyis pa la/__dbang bskur gnas lung nyams chag skong*/__sbyin sreg lhag par gnas pa'o/__/zhes lnga las/__dang po ni/__mtshan nyid dang ldan pa'i slob ma la 'di'i dbang bskur na/__sgrub dkyil gyi steng du khri'u'i khar sku bum pa/__gsung bdud rtsi/__thugs sin+d+hUr/__ye shes rdo rje sems dpa'i me long gi dkyil 'khor rnams bzhi brtsegs kyi tshul du bsham/__gzhan mchod gtor sogs 'dra/__rang gi mdun du las bum sogs 'du bya/__skyabs 'gro nas mdun bskyed kyi bzlas pa yan chad gong ltar grub nas/__bum pa rang byung gi gzhal med khang chen por rigs 'dus bla ma rdo rje sems dpa' zhi khro rab 'byams rgyal ba'i spyi gzugs chen por bzhugs pa'i sku las byang chub sems kyi bdud rtsi dpag tu med pa babs pas bum pa gang bar gyur/__/sngags ci nus bzlas mthar yi ge brgya pa brjod cing*/__bum pa'i lha bde stong chen po'i ngo bor zhu ba bum chu dang dbyer med du gyur par bsam/__las bum gyi chu oM badz+ra a mr-i ta kuN+Da lI ha na ha na hU~M phaT/__kyis brlab/__phyag 'tshal nas tshogs mchod par gong bzhin grub rjes/__slob ma rnams khrus bya/__bgegs phral/__srung 'khor bsgom/__chos bshad ci rigs pas mtshams sbyar te/__de la 'dir rdo rje sems dpa' sgyu 'phrul drwa ba'i rgyud las/__bla ma dkyil 'khor thams cad kyi/__/dbang phyug longs spyod lngas mchod na/__/dkyil 'khor thams cad mchod pa yin/__/nye ba'i dkyil 'khor smos ci dgos/__/zhes dang*/__dpal sangs rgyas thams cad mnyam par sbyor ba'i rgyud las/__rdo rje sems dpa' dpal sbyor ba'i/__/sangs rgyas kun tu bdag sbyor bas/__/rnam pa kun mkhyen shes pa'i phyir/__/kun gyi slob dpon yin par bshad/__/ces dang*/__sdom 'byung las/__mchod pa thams cad yongs spangs te/__/bla ma mchod pa yang dag brtsam/__/de mnyes pas ni kun mkhyen gyi/__/ye shes mchog ni thob par 'gyur/__/bla med mdzad pa'i slob dpon ni/__/rdo rje sems dpa' rab mchod na/__/de yis bsod nams ma byas c-i/__/dka' thub ma bsten ci zhig yod/__/ces sogs zab mo'i rgyud sde rnams las bla ma dang dpal rdo rje sems dpa' tha mi dad par bsgom zhing bsgrub pa dang*/__mchod cing bsnyen bkur ba la brten nas bsod nams kyi tshogs rlabs po che myur du rdzogs shing*/__lhan cig skyes pa'i ye shes dka' ba med par rtogs par 'gyur ba'i tshul rgya cher gsungs pa'i rjes su 'brangs te/__mthong ba'i chos la 'phags pa'i lam gyi de kho na nyid mngon sum du brnyes pa grub pa'i slob dpon chen po kun mkhyen rang byung rdo rje'i zhal snga nas kyis rgyal ba'i dgongs brgyud mngon du phyung ba'i rdo rje sems dpa' la brten pa'i bla ma'i rnal 'byor mngon dga'i zhing sbyong dang rjes su 'brel bar byin rlabs dbang bskur gyi rim pa zab mo bsgrub pa la slob dpon gyi bya ba grub nas/__khyed rang rnams kyi ngo skal du gyur pa thog mar maN+Dal phul mdzod/__gsol ba 'debs pa 'di'i rjes zlos mdzod/__rdor sems gtso bo khyod la 'dud/__/thar lam chen po bdag 'dod de/__/de nyid dbang dang dam tshig dang*/__/mgon po dpa' bor skyabs song nas/__/theg chen khang par gzhug pa dang*/__/mkhyen rab ye shes bdag la stsol/__/zhes lan gsum gyis gsol ba gdab/__bla ma dang rdo rje sems dpa' zhi khro rab 'byams rgyal ba'i dkyil 'khor dbyer mi phyed pa'i spyan sngar yan lag brgyad kyis rgyud sbyangs pa 'di'i rjes zlos mdzod/__rdo rje slob dpon sangs rgyas dpal:__dus gsum bzhugs la phyag 'tshal lo:__mchog gsum bstan pa'i zhing gyur la:__gnyis med yid kyis skyabs su mchi:__dngos 'byor yid kyis rnam sprul pa'i:__dag pa'i mchod pa bzhes su gsol:__dngos grub chu bo gcod pa'i gegs:__nyes byas ma lus bshags par bgyi:__phyogs bcu 'khor gsum dag pa'i chos:__ma chags spyod la rjes yi rang :__dag pa mtha' bzhi'i dri ma med:__rdzogs pa'i byang chub sems bskyed do:__bde gshegs dbang phyug sems can la:__dgos pa gsum phyir lus 'bul lo:__tshe rabs bgrangs ba'i las rnams kun:__bsdus te byang chub chen por bsngo:__lan gsum/__slar yang rgyal ba sras dang bcas pa'i bgrod pa gcig pa'i lam sdom pa gsum gyi gnang bkag rnams tshul bzhin du bzung zhing bsrung bas de bzhin gshegs pa'i spyod yul rlabs po che la 'jug par bgyi'o snyam pas dam bca' ba 'di'i rjes zlos mdzod/__bde bar gshegs pa khyed ci 'dra/__/de 'dra kho nar bdag gyur cig__/spyod pa rmad byung bsam yas pa/__/'gro la phan phyir bdag gis spyad/__/byang chub sems mchog dam pa dang*/__/sku gsung thugs kyi phyag rgya ni/__/srog gi phyir yang mi gtong na/__/rdo rje rgyal pos byin rlabs mdzod/__lan gsum/__de nas nang 'jug gi dngos gzhi ye shes dbab pa'i slad du dmigs pa 'di bzhin du mdzod/__oM ma hA shU n+ya tA sogs/__khyed rang rnams kyi phung khams skye mched kyis mtshon pa'i ma dag pa'i snang ba thams cad mi dmigs te stong pa nyid du gyur stong pa'i ngang las snod rnam par dag pa 'og min mngon par dga' ba'i zhing khams chen por rdzogs pa'i dbus su/__bcud rnam par dag pa snang srid lha'i phyag rgyar bsgrub pa'i slad du glang pos mtshan pa'i rin po che'i khri sna tshogs pad+ma dang zla ba'i steng du khyed rang rnams skad cig gis bla ma dang gnyis su med pa'i dpal rdo rje sems dpa' sku mdog dkar gsal zhal gcig phyag gnyis rdo rje dang dril bu 'dzin pas yum rdo rje snyems ma dkar mo gri thod 'dzin pa dang mnyam par sbyor ba/__zhi tshul dgu dang rgyan cha bcu gsum gyis mdzes shing zhabs gnyis rdo rje dang pad+ma'i skyil mo krung gis snang stong 'ja' zer thig le'i klong na bzhugs pa'i thugs chos dbyings khyab brdal gyi klong du bde gshegs zhi ba bzhi bcu rtsa gnyis dang*/__de'i rang rtsal spyi bo bde chen gyi 'khor lo'i dbus su khrag 'thung lnga bcu rtsa brgyad kyi tshom bur bzhugs shing*/__gzhan yang phung khams skye mched thams cad gdod nas rnam par dag pa zhi khro rab 'byams rgyal kun 'dus pa'i spyi gzugs chen por lam gyis gsal ba'i gnas gsum oM AHhU~M gis mtshan par mos nas/__rgyud rnam par dag pa ye shes kyi gzi byin dbab pa'i slad du/__thugs srog sa bon las byung ba'i 'od zer gyis nam mkha' gang ba'i de bzhin gshegs pa sras dang bcas pa spyan drangs nas sib sib thim pas rdo rje'i ye shes mngon du gyur pa'i mos pa mdzod/__/oM AHgu ru badz+ra satwa ru lu ru lu hU~M b+h+yo hU~MH__oM badz+ra dz+nyA na A be sha ya AHzhes yang yang brjod/__tiSh+Tha badz+ra/__zhes brtan par byas pa'i mos pa mdzod/__de ltar ye shes dbab cing brtan par bya ba dang bcas pas 'jug pa'i chos rnams grub nas/__dngos gzhi'i dbang bskur ba'i slad du maN+Dal phul/__khyad par can gyi don zhu ba'i slad du yan lag bdun pa sngon du 'gro bas gsol ba 'debs pa 'di'i rjes zlos mdzod/__byin rlabs char 'bebs dngos brgyud bla ma dang*/__/grub gnyis mchog stsol yi dam dkyil 'khor lha/__/phrin las mnga' bdag mkha' 'gro chos skyong sogs/__/skyabs gnas rgya mtsho'i spyi gzugs ye shes sku/__/rtsa ba'i bla ma dpal ldan rdo rje sems/__/rigs kun 'dus pa'i bdag nyid chen po la/__/phyag 'tshal skyabs mchi lus dang longs spyod 'bul/__/sdom gsum dam tshig nyams pa mthol lo bshags/__/byang chub bsod nams mchog la rjes yi rang*/__/theg pa rgya mtsho'i chos 'khor bskor du gsol/__/rtag pa rgyun gyi 'khor lor bzhugs gsol 'debs/__/dge tshogs 'khor gsum yongs dag chen por bsngo/__/khyed shes mos gus gdung bas gsol ba 'debs/__/sku mchog rdo rje mdzod spu'i dkyil 'khor nas/__/gdan gsum tshang ba'i dkyil 'khor mngon sprul te/__/bum dbang bskur nas phung khams skye mched sogs/__/yongs grub gdan gsum 'khor lor smin byin rlobs/__/e waM zung 'jug rol pa'i dkyil 'khor nas/__/zhu ba sku dang bde ba gsung rdo rje/__/mi rtog thugs kyi rdo rje'i rang bzhin ni/__/byang chub sems dang rnam thar gsum ldan gyi/__/cho gas mchog dbang rnam gsum mngon byas te/__/rlung yid shes bya'i sgrib pa d+hu ti'i dbyings/__/gcig car bcom nas dga' mchog khyad par gyi/__/dpe don lhan skyes ye shes mthong sgom lam/__/slob pa min pa ye shes bla ma'i dbyings/__/bde gshegs khams kyi yon tan mthar phyin stsol/__/zhes gsol ba btab pas bla ma rdo rje sems dpa'i smin mtshams kyi mdzod spu nas gdan gsum tshang ba'i dkyil 'khor gyi 'khor lo nam mkha' gang bar spros te/__rig pa'i lha mo rnams kyis bkra shis pa'i rnam pa du ma dang bcas te byang chub sems kyi bdud rtsis spyi bo nas dbang bskur bar gyur/__bum pa spyi bor bzhag cing*/__oM/__lha yi chu ni rnam dag pa/__/rdo rje gsang gsum gnas las byung*/__/rig pa'i lha mo'i tshogs ldan pa'i/__/rang bzhin gcig tu gyur pa yin/__/oM gu ru badz+ra sa twa s+t+waM a b+hi Shiny+tsa maM/__bum chu sbyin/__zhes gsung zhing dbang bskur bas bde ba chen po'i bdud rtsis lus kyi nang thams cad gang*/__tha mal snang zhen gyi dri ma bag chags dang bcas pa sbyangs/__phung khams skye mched yongs grub gdan gsum tshang ba'i dkyil 'khor gyi 'khor lor smin par byas/__chu'i lhag ma spyi bor brtan pa las de bzhin gshegs pa rigs lngas dbur brgyan/__dbang gi lha rnams kyang rang nyid la thim par gyur/__/des lus kyi las dang rtsa'i sgrib pa dag__/sku rdo rje'i byin rlabs zhugs/__bum pa'i dbang thob/__bskyed rim gyi snod du gyur/__rnam smin rig 'dzin gyi sa bon thebs/__sprul sku'i go 'phang thob pa'i skal ba rgyud la bzhag go__/gsang dbang gi slad du/__bla ma rdo rje sems dpa' yab yum snyoms par zhugs pa'i bde ba'i sgra dang 'od zer gyis sangs rgyas sras dang bcas pa spyan drangs/__yab kyi zhal du zhugs/__thugs kar rjes chags kyi mes zhu ba rdo rje'i lam nas yum gyi pad+mar son pa nyid lce thog tu bzhag par gyur/__thod pa'i bdud rtsi sbyin la/__ji ltar rgyal ba bde gshegs kyis/__/rang gi sras mchog dbang bskur bzhin/__/byang chub sems ni dag pa'i chus/__/rtog pa'i dri ma bsal bar bya/__/oM ma hA bo d+hi tsit+ta sa ma ya a b+hi Shiny+tsa hU~M/__zhes pas bdud rtsi myangs pas rtsa thams cad bdud rtsis gang*/__khams zhu ba'i bde bas dug gsum gyi rtog tshogs sbyangs/__des ngag gi las dang*/__rlung gi sgrib pa dag__/gsung rdo rje'i byin rlabs zhugs/__gsang ba'i dbang thob/__bzlas brjod kyi snod du gyur/__tshe dbang rig 'dzin gyi sa bon thebs/__longs spyod rdzogs sku'i go 'phang gi skal ba rgyud la bzhag go__/de'i rjes 'brel du bzlas lung sbyin pa ni mdun bskyed kyi thugs ka nas sngags phreng lu gu rgyud du byung ba zhal nas 'thon/__khyed rang rnams kyi zhal du zhugs shing mgrin par thim pas rlung sngags dbyer mi phyed pa'i ngo bor byin gyis brlabs pa'i mos pas sngags 'di'i rjes zlos lan gsum mdzod/__oM AHgu ru badz+ra satwa ru lu ru lu hU~M b+h+yo hU~MHces rjes zlos byar gzhug__/dbang gsum pa'i slad du/__bla ma rdo rje sems dpa'i thugs ka nas gzugs dang lang tsho ldan pa'i rig ma rigs kyi yum gyi ngo bo can spros te thar pa bsten par bskul bar gyur/__me long sin+d+hUra'i thig le snying khar byug la/__dga' ba'i gnas chen lha mo 'di/__/sna tshogs sgyu rtsal yid du 'ong/__/legs par zungs shig blo gros can/__/dga' bde'i mchod pa rtag tu gyis/__pad+ma b+hany+dza mo k+Sha hoH__zhes pas rig ma dang 'du shes gsum gyis mnyam par sbyar bas bde ba chen po'i ye shes rgyud la brtan par byas/__des yid kyi las dang thig le'i sgrib pa dag__/thugs rdo rje'i byin rlabs zhugs/__shes rab ye shes kyi dbang thob/__bde stong tsaN+Da lI'i snod du gyur/__phyag rgya'i rig 'dzin gyi sa bon thebs/__chos sku'i go 'phang gi skal ba rgyud la bzhag go__/dbang bzhi pa'i slad du/__bla ma rdo rje sems dpa'i zhal nas rdo rje'i tshig gis dbugs phyung bar gyur/__shel rdo bstan la/__sems dpa' sangs rgyas kun gyi gnas/__/rdo rje sems dpa' bde ba'i mchog__/gsang ba mchog gis dgyes pa na/__/thams cad bdag nyid rtag tu bzhugs/__/zhes ngo sprod pa la brten nas don gyi rdo rje sems dpa' rang bzhin lhan cig skyes pa'i ye shes rnam par mi rtog pa'i ngo bo nyid so so rang rig pa'i tshul gyis nyams su myangs pa'i mos pas gnas lugs ma bcos pa'i dbyings su mnyam par zhog mdzod/__des kun gzhi'i las dang shes bya'i sgrib pa dag__/ye shes rdo rje'i byin rlabs zhugs/__tshig gis mtshon pa don dam gyi dbang thob/__ka dag rdzogs pa chen po'i snod du gyur/__lhun grub rig 'dzin gyi sa bon thebs/__mthar thug gi 'bras bu ngo bo nyid sku'i skal ba rgyud la bzhag go__/mtshams sbyor spyi 'gros bkra shis ji ltar rigs pa brjod/__des dbang gi dngos gzhi grub nas/__spyi dang khyad par lhag pas bsdus pa'i dam tshig dang sdom pa tshul bzhin du 'dzin cing bsung snyam pas 'di'i rjes zlos mdzod/__gtso bos ji ltar sogs/__gtang rag gi slad du maN+Dal phul/__slar yang lus longs spyod ltos med du 'bul snyam pas 'di'i rjes zlos mdzod/__deng nas brtsams te sogs/__de lta bu'i dge ba'i rtsa ba byang chub snying por yongs su bsngo ba 'di lhan cig tu gnang 'tshal/__bsod nams 'di yis sogs brjod la slob ma rnams gyes/__slob dpon gyis tshogs la rol zhing lhag ma gtang*/__rjes chog gi mchod bstod nas bkra shis par bya'o/__/gnyis pa ni/__sbyor ba'i skabs su ming byang*/__sbyong chas/__brab rdzas/__zas bsngo sogs 'du bya/__skyabs 'gro nas bzlas pa yan gong ltar grub nas bum pa bsgrub cing yi ge brgya pa gtso bor bzla/__sngags kyi nus pa bye ma la'ang bstim/__yan lag bdun/__lam dbang blang ba/__tshogs mchod bcas grub nas/__gnas lung dngos la/__rten bskyed rnam shes dgug cing bstim/__/bgegs dang sdig pa sbyong ba dang*/__/bkru byab dug bsal skyabs su gsol/__/dbang bskur 'dod pa'i yon tan sbyin/__/lam bstan gnas spor byang bu bsreg__/sAts+tsha bya zhing smon lam gdab/__/ces bco lnga las/__dang po ni/__rten shU n+ya tAs sbyang*/__stong pa'i ngang las pad zla'i gdan gyi steng*/__nr-i yig yongs gyur tshe las 'das pa nyid/__/phung po khams dang skye mched yongs rdzogs shing*/__/thal sbyar gus pa'i tshul gyis gnas par gyur/__gnyis pa ni/__na mo/__dkon mchog gsum dang rtsa gsum 'dus pa'i dngos/__/bla ma rdo rje sems dpa'i bden stobs kyis/__/tshe 'das rnam shes rigs drug bar ma do/__/gang na gnas kyang rten 'dir myur du khug__/nr-i badz+ra ang+ku sha dzaH__dzaHhU~M ba~M hoH__gsum pa ni/__gtor ma gsum rten la g.yas su bskor zhing*/__oM sarba big+h+nAn na mas+sarba ta thA ga te b+h+yo sogs brjod pas zhi ba/__ting lo dang chang bus g.yon du bskor zhing*/__sum+b+ha sogs brjod pas phyed ma/__na mo/__dkon mchog gsum dang rtsa gsum 'dus pa'i dngos/__/bla ma rdo rje sems dpa'i bden stobs kyis/__/tshe 'das srog gcod thar lam gegs byed kun/__/gtor ma 'di longs rang rang gnas su dengs/__/sum+b+ha sogs brjod cing gu gul gyis bdug__/yungs kar gyis brab/__sbyong gtor phyir bskyal ba ni drag po'i sbyong ba'o/__/bzhi pa ni/__tshe las 'das pa'i spyi bor lha'i sa bon a dkar po/__mgrin par lha min gyi sa bon su ser po/__snying gar mi'i sa bon nr-i sngo skya/__lte bar dud 'gro'i sa bon tri ljang gu/__gsang gnas su yi dwags kyi sa bon pre thal skya/__rkang mthil du dmyal ba'i sa bon duHdud ka'i rnam par gnas pa/__bla ma rdo rje sems dpa'i thugs ka nas ye shes kyi 'od zer me lce lta bu byung bas tshe 'das rigs drug tu skye ba'i sa bon dang lhan cig tu nyon mongs pa dang sdig sgrib bag chags dang bcas pa thams cad bsregs shing sbyangs par gyur/__rtsa sngags dang yi ge brgya pa'i mthar/__a su nr-i tri pre duHsarba pA paM kle sha da ha na b+hasmiM ku ru swA hA/__zhes brjod cing bye mas brab/__spro na sgrib sbyong gi sngags gzhan yang ji ltar rigs pa bzla'o/__/lnga pa ni/__spro na lha khrus sngon du 'gro bas/__oM/__ka dag gzhon nu bum sku'i dbyings/__/lhun grub ye shes bdud rtsi'i chus/__/tshe 'das las dang nyon mongs dang*/__/shes bya'i sgrib pa dag gyur cig__/rtsa sngags dang yi ge brgya pa'i mthar/__tshe las 'das pa'i las dang nyon mongs pa dang shes bya'i sgrib pa bag chags dang bcas pa thams cad shAn+tiM ku ru swA hA zhes bkru/__rgyas par phar phyin drug gi tshigs bcad kyang sbyar/__drug pa ni/__bum chus rten la byabs shing*/__'dod chags zhe sdang gti mug gsum/__/'di dag 'jig rten dug gsum ste/__/dkon mchog gsum po dug mi mnga'/__/dkon mchog bden pas dug gzhom mo/__/sngags mthar tshe las 'das pa'i dug gsum rgyu 'bras dang bcas pa thams cad shan+tiM ku ru swA hA/__bdun pa ni/__'byung ba so sos byabs shing*/__'byung bzhi dug gi pha yin te/__/'byung bzhi dug gi ma yang yin/__/yum chen bzhi yi byin rlabs kyis/__/tshe 'das khyod la dug med shog__/sngags mthar/__tshe las 'das pa'i 'byung ba dang 'byung ba las gyur pa'i dug thams cad shAn+tiM ku ru swA hA/__brgyad pa ni/__tshe 'das nyid bla ma dang rdo rje sems dpa' dbyer ma mchis pa rtsa gsum zhi khro rigs 'dus kyi spyan sngar phyag 'tshal zhing skyabs su 'gro bar gyur/__phyag 'tshal rgyas bsdus gang rigs mthar/__dkon mchog rtsa gsum 'dus pa'i dngos/__/bla ma rdo rje sems dpa' la/__/tshe 'das 'jigs pas rnam skrag ste/__/snying nas phyag 'tshal skyabs su mchi/__/'khor ba ngan song sdug bsngal dang*/__/bar do'i 'phrang las bsgral nas kyang*/__/thar pa bla na med pa yi/__/byang chub gnas su dbugs dbyung gsol/__/dgu pa ni/__rgyas par slob ma rjes su bzung ba'i skabs ltar bya/__bsdu na/__tshe las 'das pa skad cig gis dpal rdo rje sems dpa'i skur gyur pa la bla ma rdo rje mi bskyod pa'i smin mtshams nas gdan gsum tshang ba'i dkyil 'khor nam mkha' gang bar spros te rig pa'i lha mo rnams kyis byang chub sems kyi bdud rtsis dbang bskur bar gyur/__oM/__dpal ldan sangs rgyas kun bdag nyid/__/rdo rje mi phyed gsum 'chang ba/__/deng 'dir sangs rgyas thams cad kyi/__/sku gsung thugs su dbang bskur ro/__sngags mthar kA ya wA ka tsit+ta a b+hi Shiny+tsa mi/__zhes dbang bskur bas sgrib gnyis bag chags dang bcas pa dag__/rdo rje gsum gyi ye shes mngon du byas/__/chu'i lhag ma spyi bor 'khyil pa las mi bskyod pa gtso bor gyur pa'i rigs lngas dbur brgyan/__nam mkhar bzhugs pa'i dbang gi lha rnams kyang dbyer med du thim par gyur/__oM su pra tiSh+Tha badz+rA ya swA hA zhes brjod cing me tog 'thor/__bcu pa ni/__'dod yon gyi dngos po ra~M ya~M kha~M gis bsang sbyang*/__oM AHhU~M hoHdang spro na nam mkha' mdzod kyi sngags rgyas brlab/__phyogs dus kun na gzugs sgra dri ro dang*/__/reg bya'i khyad par phun sum tshogs pa rnams/__/rdo rje sems dpa'i gnas thob khyod la 'bul/__/zag med dga' bdes rtag tu tshim par shog__/oM badz+ra satwa pany+tsa kA ma gu Na pra tIts+tsha swA hA/__zhes bsngo/__bcu gcig pa ni/__nyon cig tshe 'das rigs kyi bu/__/'khor ba sdug bsngal can phung po/__/'gyur dang 'du byed nyid 'khrul can/__/las las skyes shing las la brten/__/de phyir de la ma chags par/__/bla ma dkon mchog rnams kyi mthu/__/dad pa'i yul na shin tu snang*/__/mos gus skyed cig rigs kyi bu/__/'di nas shar gyi phyogs rol na/__/srid gsum dri ma rab spangs pa/__/rang bzhin sprul pa'i zhing khams ni/__/mngon par dga' ba zhes bya bar/__/bla ma rdo rje mi bskyod pa/__/rgyal dang de sras 'khor bcas bzhugs/__/gang zhig yid la dran pa'i mod/__/khyed kyang de ru phyin 'gyur bas/__/dad gus skyed la de mtshan zungs/__/ston pa de yi zhal mthong ba'i/__/mod la sgrib pa rnam pa gnyis/__/yud kyis spangs nas mngon sangs rgyas/__/yid gnyis spangs la der gshegs shig__/bcu gnyis pa ni/__tshe las 'das pa'i rnam shes hU~M yig gi rnam pas skar mda' 'phang ba bzhin spyi bo nas thon/__'og min gyi zhing du song*/__bcom ldan 'das rdo rje sems dpa' yab yum gyi sbyor mtshams su thim nas rgyal ba'i sras su sangs rgyas par gyur pa'i mos pas dbyings rig dbyer med kyi ngang du mnyam par gzhag__/bcu gsum pa ni/__rnam shes gshegs pa'i byang bu ye shes kyi mes bsregs par gyur pa'i mos pas/__tshe 'das phung khams skye mched la/__/dbyings rig zung 'jug me sbar bas/__/sku gsum ye shes lnga ldan pa/__/'gro ba'i don du 'grub par shog__/ces dang sngags brjod bzhin bsreg__/bcu bzhi pa ni/__slar yang byang ro'i steng du zla ba la sngags kyi phreng bas mtshan pa las ye shes kyi bdud rtsi'i rgyun babs pas sdig sgrib thams cad lhag med du sbyangs par gyur pa'i mos pas sngags bzla bzhin du bum chus bkru/__bco lnga pa ni/__thal ba dri zhim po'i chu dwangs gtsang ma sbyar la yig brgya bzla bzhin gats+tsha gdab/__ye d+harmAs me tog 'thor bas sangs rgyas thams cad brtan par bzhugs par bsam/__bzang po spyod pa sogs smon lam rgyas bsdus gang rigs btab pas rdzogs smin sbyang gsum mthar phyin par bsam mo/__/de nas tshogs la rol zhing lhag ma dang*/__rjes chog gzhung ltar bya'o/__/gsum pa ni/__gzhung rtsa ba las/__bsnyen sgrub zab mor 'jug pa'i tshe:__de yi dbang thob bla ma dang :__dam tshig nyams chag yod srid na:__sgrub 'bras 'byin pa bul bas na:__gnad kyi man ngag 'di ltar bya:__dbang lung nod pa'i bla ma de:__sangs rgyas thams cad 'dus pa'i skur:__bsam te rang gi spyi bor bskyed:__stobs bzhi'i gnad dang ldan pa'i ngang :__glang po rab 'bogs rgyud kyi don:__ye shes sku mchog tshar gsum dang :__yi ge brgya pa ci nus mthar:__dbyangs gsal rten 'brel snying po brjod:__ces pa'i don nyams su blang ba ni/__bla mchod gzhung gi bzlas pa'i rjes yan lag bdun pa dang*/__tshogs mchod lhag ma yan chad gzhung ltar grub rjes/__mdun gyi bla ma rdo rje sems dpa' la mos gus gdung shugs drag pos gsol ba gdab cing ye shes sku mchog tshar gsum/__yi ge brgya pa ci nus/__dbyangs gsal rten snying bcas brjod/__de nas/__de rjes spyi bo'i bla ma dang :__bdag nyid yi dam gang bsnyen gyi:__sku ru lam gyis gnas bsgyur la:__dbang bzhi blangs shing rtsa sngags bzla:__zhes pas/__mdun gyi bla ma rdo rje sems dpa' dang*/__rang nyid kyi gzhi lus skad cig gis lhag pa'i lha'i skur gyur ces pa'am mngon rtogs rgyas par brjod pas gsal btab la maN+Dal phul/__dkyil 'khor gtso bo khyod la 'dud sogs gsol 'debs nas bzung dbang bzhi blang*/__de'ang yan lag bdun pa'i mgo'i/__rtsa ba'i bla ma dpal ldan rdo rje sems zhes par/__rtsa ba'i bla ma dkyil 'khor gtso bo mchog ces dang*/__bla ma rdo rje sems dpa' zhes pa'i mal du bla ma dang lhag pa'i lha tha mi dad pa'i zhes bsgyur/__bum dbang skabs lha rang gi sngags mthar a b+hi Shiny+tsa gdags pa tsam khyad par ro/__/mthar yi dam de nyid kyi rtsa sngags ci nus bzla/__sgos kyi mchod bstod gang shes bya/__nongs bshags rjes/__dpal ldan bla ma lhag pa'i lha/__/dgyes pa chen pos rang la thim/__/rang yang snang stong brjod bral ngang*/__/mi rtog rjen pa'i ngang du bzhag__/ces brjod cing bla ma'i thugs dang rang sems dbyer med du 'dres pa'i ngang gnas lugs ma bcos pa'i rang zhal blta bas mtshams sbyar te bsngo smon shis brjod rgyas par byas la/__phyin chad nyams chag 'khon 'dzin de:__nam yang rgyud la gnas mi bya:__zhes gsungs pa ltar sdom sems brtan po bgyis pas nyams chags 'dag cing*/__dngos grub kyi snod du 'gyur ba yin no/__/bzhi pa ni/__sdig sgrib dang nyams chag sbyang ba sogs kyi slad du zhi ba'i sbyin sregs mdor bsdus te bya bar 'dod na/__bla ma mchod pa dang 'brel ba'i dbang du byas te/__sgrub dkyil bsham/__rang gi g.yas su sreg rdzas/__mar khu/__yam shing*/__til sogs/__g.yon du sman rag gtor tshogs dang mchod pa/__mdun du zhi ba'i thab spyi mthun gyi dkyil du pad+ma 'dab brgyad kyi lte bar rdo rjes mtshan pa'i kha khyer gyi steng nas rung ba'i bud shing zlum por brtsigs pa'i shar lhor ting lo me tshang dang bcas pa gzhag__/de dang nye bar dgang blugs gzar dang*/__las bum/__rdo dril sogs 'du bya/__skyabs sems nas lam dbang blang ba'i bar ram/__spro na tshogs mchod bcas grub rjes/__las bum a mr-i tas brlabs pa 'thor zhing*/__a mr-i tas bsang*/__swa b+hA was sbyang*/__stong pa'i ngang las mchod rdzas dang sreg rdzas rnams rang rang gi ming yig dang po thig les brgyan pa las byung ba'i bdud rtsi'i dngos po las thams cad la thogs pa med par skul zhing lha tshogs rnams dgyes pa skong ba'i nus ldan du gyur/__oM AHhU~M ha ho hrIH__zhes lan mang du brjod pas brlab/__sngags mthar oM badz+ra dz+wa la dz+wa la hU~M zhes pas me sbar la bsang sbyangs/__a/__rang bzhin skye med dbyings phyug yum gyi mkhar/__spyan dang mA kI'i sgyu 'phrul rdo rje'i thab/__/mtshan nyid yongs rdzogs gos dkar dam tshig sgrol/__/mnyam sbyor ye shes me phung 'bar ba'i dbus/__/glang pos mtshan pa'i rin chen pad zla'i khrir zhes sogs nas/__badz+ra tuSh+ya hoHzhes pa'i bar gong ltar dang*/__mchod bstod mdor bsdus bya/__dgang blugs bzung la/__hU~M/__dgang blugs dkyil 'khor ma lus pa'i/__/zhal gyi ngo bo rnam dag cing*/__/rdo rje'i ljags steng hU~M yig gis/__/sreg rdzas bdud rtsi'i rgyun drangs nas/__zag med bde bas rab tu mnyes/__/las mthun 'od zer 'phros pa yis/__/mchog thun dngos grub thob par gyur/__/ces brjod cing bsams la/__oM AHgu ru badz+ra satwa ru lu ru lu hU~M b+h+yo hU~MH__zhes bdun gyis mar khu blugs gzar bdun phul bas dgang gzar bkang ba kha sbyar zhing thab la g.yas su bskor/__bdag cag dpon slob 'khor dang bcas pa'i nad gdon sdig sgrib 'gal rkyen bar chad nyams chag nyes ltung thams cad shAn+tiM ku ru swA hA/__zhes dbul/__de lta bu'i rim pas brgya rtsa sogs ci rigs dang*/__yam shing*/__til/__rdzas gzhan yod na'ang spom ste 'bul tshul 'dra/__/grangs gsog na sngags brgya rtsa re'i mtshams su spel tshig re sbyar zhing*/__rdzas til 'ba' zhig 'bul/__mthar tshogs kyi mchod pa dang*/__gtang rang gi mchod bstod bya/__oM AHhU~M/__bdag gzhan bla med tshogs mchod 'di dag gis/__/sdig sgrib nyams chag ma lus kun byang nas/__/tshe 'di nyid la rig 'dzin mchog 'grub cing*/__/byin rlabs rtsal dbang gzi byin nus mthu ldan/__/sku gsung thugs kyi dngos grub stsal du gsol/__/zhes dang sngags mthar kA ya wA ka tsit+ta sid+d+hi hU~M zhes pas dngos grub blang*/__ma 'byor pa dang sogs kyi mthar yi ge brgya pa dang bcas nongs pa bshags/__oM/__khyed kyis sems can don kun mdzad sogs dang*/__badz+ra muHsa thab kyi ye shes pa gshegs/__dam tshig pa rang la thim/__phyi yi mchod pas phrin las thogs med 'grub/__/gtum mo'i me yis rlung sems dbu mar thim/__/phyag rgya la brten bde chen ye shes 'bar/__/mthar thug zung 'jug 'od gsal mngon gyur shog__/ces smon lam gdab/__bkra shis brjod/__tshogs la rol/__lhag ma dang rjes chog gi mchod bstod nas bkra shis bar gong ltar bya'o/__/de bzhin du las gzhan bya bar 'dod na'ang*/__so so'i thab spyi ltar bri zhing*/__las mthun gyi bud shing brtsig__/rgyas pa la rdzas zas mchog dang rin chen 'bru sman sbyar ba gtso bor phul/__spel tshig bdag cag dpon slob 'khor dang bcas pa'i tshe bsod dpal 'byor ye shes yon tan thams cad puSh+tiM ku ru oM zhes gdags/__dbang la me tog dang 'bras bu dmar po'i rigs chang gis sbags pa dang*/__spel tshig bdag cag dpon slob 'khor dang bcas pa'i dbang du khams gsum snod bcud kyi phun sum tshogs pa thams cad wA shaM ku ru hoH__drag po la yungs kar lan tshwa sbyar ba dang*/__spel tshig bdag cag dpon slob 'khor dang bcas pa la gnod cing 'tshe ba'i dgra bgegs 'byung po thams cad mA ra ya phaTa?/__ces sbyar ba khyad par ro/__/lnga pa la/__dngos dang/__zhar las byung ba'o/__/dang po ni/__ji skad du/__spyir ni rten bskyed dgug bstim dang*/__dbang bskur brtan bzhugs bzhi po 'di/__rab gnas nyid kyi ngo bo yin/__zhes pa'i don ltar mdor bsdus te bya ba'i tshul/__rten gyi mdun du sgrub dkyil rnam bum bcas/__/g.yas su mnga' dbul gyi maN+Dal dang*/__zhal zas dang gdugs ser pos brgyan pa'i mthar dkar mngar shing tog sogs kyis bskor ba'i tsA ru'i bza' ba/__nyer spyod sogs mchod pa'i bye brag ji ltar 'byor pa/__g.yon du bum gdan pad+ma 'dab brgyad kyi khar khrus bum bcud ldan/__rang gi mdun du rdor dril gul yungs sbyong chas sogs 'og tu dgos pa thams cad 'du bya/__bla ma mchod pa'i gzhung bsrangs te bzlas pa'i mjug tu rnam bum bsgrub/__de nas khrus bum bsang sbyang*/__stong pa'i ngang las pad zla'i steng du b+h+rU~M las rin po che'i bum pa mtshan nyid thams cad yongs su rdzogs shing bdud rtsi'i bcud kyis gang ba'i dbus su sngags kyi phreng ba 'od zer kun tu 'phro ba las/__dri ma sbyong ba'i mthu ldan gyi bdud rtsi'i rgyun babs pas bum pa gang bar gyur/__ces brjod cing khrus sngags/__a b+hi She ka ci nus su bzla/__las bum dang gul yungs bdud rtsi 'khyil pa'i sngags kyis brlab/__yan lag bdun pa dang*/__lam dbang blang*/__de nas sbyong chas la chab bran/__gtor ma g.yas su bskor zhing oM sarba big+h+nAn sogs/__ting lo dang chang bu g.yon du bskor zhing sum+b+ha sogs/__hU~M/__dkon mchog gsum dang rtsa gsum 'dus pa'i dngos/__/bla ma rdo rje sems dpa'i bden stobs kyis/__/lhag gnas cho ga bgyid la bar gcod kun/__/gtor ma 'di longs rang rang gnas su dengs/__/a mr-i ta dang*/__sum+b+ha sogs brjod/__gu gul gyis bdug__/yungs kar gyis brab/__gtor ma phyir dor/__spro na khrus kyi khang pa sogs tshigs bcad gnyis kyis khrus khang bskyed pa dang snyan gsan dbab/__rten gyi gzugs brnyan khrus bum gyi chus bkru zhing*/__ji ltar bltams pa tsam gyis ni/__/de bzhin gshegs kun khrus gsol ltar/__/lha yi chu ni dag pa yis/__/de bzhin bdag gis sku khrus gsol/__/oM sarba ta thA ga ta a b+hi She ka ta sa ma ya shrI ye hU~M zhes dang*/__khrus ras kyis phyi zhing*/__de dag sku la mtshungs pa med pa'i gos/__/gtsang la dri rab bsgos pas sku phyi'o/__/oM hU~M trA~M hrIHAH kA ya bi sho d+ha ni swA hA/__dri bzang gis byugs shing*/__oM badz+ra gan+d+he swA hA/__na bza' dang rgyan 'bul la/__de nas de la kha dog legs bsgyur ba'i/__/na bza' shin tu dri zhim dam pa 'bul/__/gos bzang srab la 'jam pa sna tshogs dang*/__/rgyan mchog brgya phrag dag kyang dbul bar bgyi/__oM badz+ra was+t+ra ya swA hA/__zhes brjod/__spro na bkra shis kyi tshigs su bcad pa dang bcas me tog 'thor/__de nas rten bsang sbyang*/__phyi nang chos kun stong pa chen po'i ngang*/__/rab tu gnas bya'i rten rnams yongs gyur las/__/glang pos mtshan pa'i rin chen pad zla'i khrir sogs nas/__badz+ra tuSh+ya hoHzhes pa'i bar gong ltar la/__oM badz+rI b+ha ba sogs dbang bskur gyi skabs su rnam bum 'degs shing bum chu 'thor/__spro na yan lag bdun pa tshang ba'am/__bsdu na mchod bstod mdor bsdus bya/__mig thur ram rdo rje thogs la/__ji ltar mig mkhan rgyal pos 'jig rten gyi/__/rab rib gser gyi thur mas bsal ba ltar/__/sems can rnams la gzigs pa lhur mdzad phyir/__/ye shes spyan mchog srid zhus dbye bar bya/__oM tsak+Shu tsak+Shu sa man+ta tsak+Shu bi sho d+ha ni swA hA/__zhes lan gsum gyis spyan dbye/__slob dpon gyis rdo rje dang bcas pa'i thal mos rten dngos sam gzugs brnyan la reg cing se gol gyi sgras mtshon pas yi ge brgya pa'i mthar/__oM AHhU~M swA hA lan gsum brjod pas/__bskyed pa'i lha yongs su gyur pa rten so so'i rnam par gyur ces zhal bsgyur/__rten la gzungs thag ser po btags pa'i sne mo slob dpon gyis bzung*/__gnas bya'i rten rnams kyi thugs kar zla ba la gnas pa'i sngags phreng 'khor ba'i 'od zer gyis phyogs bcu'i sangs rgyas sras dang bcas pa rten so so'i rnam par byon nas de la bzhugs par gyur/__su pra tiSh+Tha dang rten 'brel snying po ci nus bzla/__me tog gi 'bru re re nas rten 'brel snying po'i yig 'bru gser 'od 'bar ba'i rnam par gyur pa'i mos pas 'thor zhing*/__ye d+harmAHbrjod/__thal mo sbyar bas btud de/__phyogs bcu na bzhugs pa'i sangs rgyas dang byang chub sems dpa' thams cad bdag la dgongs su gsol/__ji srid nam mkha'i mtha' dang mnyam pa'i sems can thams cad mi gnas pa'i mya ngan las 'das pa'i sa la ma bzhag gi bar du rgyal ba rnams mya ngan las mi 'da' bar brtan par bzhugs su gsol/__khyad par du'ang sku gsung thugs kyi rten 'di rnams la ji srid 'byung ba bzhi'i gnod pas ma zhig gi bar du brtan par bzhugs su gsol/__brtan par bzhugs nas kyang bdag dang sems can thams cad la mchog dang thun mong gi dngos grub ma lus pa stsal du gsol/__/zhes lan gsum gyis gsol ba btab cing brtan bzhugs bya/__mnga' dbul gyi slad du mchod pa byin rlabs sngon du 'gro bas maN+Dal phul la/__sa bzhi spos chus byugs shing me tog bkram/__/ri rab gling bzhi nyi zlas brgyan pa 'di/__/sangs rgyas zhing du dmigs te phul ba yis/__/'gro kun rnam dag zhing la spyod par shog__/oM gu ru sarba ta thA ga ta rat+na maN+Da la pU dza me g+ha AHhU~M/__nyer spyod sogs phul la/__phyogs bcu'i zhing khams rgya mtsho ji snyed na/__/dngos su 'byor dang yid kyis rnam sprul pa'i/__/nyer spyod 'dod yon rin chen rnam bdun sogs/__/mchod pa bla med rgya chen rnams kyis mchod/__oM gu ru sarba ta thA ga ta badz+ra ar+g+haM nas/__shap+da pra tIts+tsha swA hA/__zhes dang nam mkha' mdzod kyi sngags rgyas 'bul/__spro na mchod pa'i sprin gyi gzungs kyang brjod/__bstod pas mnga' dbul ba'i phyir rdo rje dril bu 'dzin pas/__sangs rgyas thams cad 'dus pa'i sku sogs dang*/__mgon po thugs rje che ldan pa sogs sh+lo ka gsum dang*/__phyag byar 'os pa sogs brjod/__tsA ru'i bza' bas mnga' dbul ba'i phyir/__zhal zas chab kyis bran pa bteg__/zhal zas ro brgya ldan zhing yid 'phrog pa/__/legs sbyar 'di ni rgyal ba sras bcas la/__/dad pas phul bas 'gro ba 'di dag kun/__/'byor ldan ting 'dzin zas la spyod par shog__/lan gsum/__bkra shis kyis mnga' gsol ba'i phyir/__ye d+harmAHsogs dang*/__phun sum tshogs pa la sogs pa'i bkra shis gang shes brjod/__me tog 'thor/__rol mo'i sgra snyan par sbyar/__tshogs mchod gong ltar dang*/__chos srung skong bshags sogs ci 'grub bya zhing*/__gang ltar yang gnyer gtad kyi slad du gtor ma bshams la/__ra~M ya~M kha~M gis bsang sbyang*/__oM AHhU~M hoHsa brlab/__rang gi snying ga nas 'od zer 'phros pas rdo rje'i chos skyong ba'i srung ma gnas dang bzhi'i bdag po 'khor dang bcas pa badz+ra sa mA dzaHsa spyan drangs/__oM shrI badz+ra d+harma pA la sa pa ri wA ra i daM ba liM ta kha kha khA hi khA his gtor ma dbul/__dam tshig gi rdo rje spyi bor reg par mos pas/__oM badz+ra sa ma ya ha na ha na hU~M phaT ces dam la gzhag__/rdo rje'i chos skyong ba'i srung ma 'khor dang bcas pa rnams kyis rten 'di rnams kyi srung ma dang yon bdag gyis la 'di dag dngos dang dkor cha la mi srun par bgyid pa rnams la chad pas gcod cing srung ba dang skyong ba'i phrin las rgyun mi 'chad par mdzod cig__/ces gnyer gtad pas zhal gyis bzhes par bsam/__tshogs kyi lhag ma nas nyer bsdu'i bar gong ltar byas la/__yon bdag bsgo bar 'dod na'ang 'dir bya/__gang ltar yang tsA ru'i bza' ba dang tshogs kyi zhal zas dga' ston du rol/__rten la slar yang me tog dam pa sogs sh+lo ka gsum gyis mchod/__de dag bsngags pa sogs kyis bstod/__ma 'byor pa dang sogs kyi mthar yi ge brgya pa mang du bzlas pas nongs pa bshags/__mdo rgyud las byung ba'i bsngo smon gang shes rgya cher bya zhing*/__bkra shis pa'i tshigs su bcad pas mtha' brgyan/__phrin las gzhung gi bsngo smon dang*/__bkra shis sogs cho ga'i rjes kyi bya ba rnams tshul bzhin du bya'o/__/gnyis pa zhar las byung ba myong grol ril bu lhag par gnas pa ni/__sel med kyi dam rdzas dang sha lnga bdud rtsi lnga dngos sam phabs gta' la gzhi byas/__'bras bu gsum dang bzang po drug sogs skyob dang 'phrod du gyur pa'i sman gyis bungs bskyed la ril bu sran 'phos tsam du dril/__skam thag chod pa dang rtsi dkar po gsol/__ril chags them par byas nas bum par blugs pa sgrub dkyil la dgod/__bla ma mchod pa'i gzhung bsrangs nas bzlas pa yan grub pa dang*/__bum pa a mr-i tas bsang*/__oM ma hA shA n+ya tA dz+nyA na badz+ra swa b+hA ba at+ma ko\u0f85haMHgis sbyangs/__stong pa'i ngang las b+h+rU~M yig yongs gyur las/__/phyi ni bum pa nang ni gzhal yas khang*/__/mtshan nyid yongs rdzogs sprul pa'i pho brang dbus/__/glang pos mtshan pa'i rin chen pad zla'i khrir/__/ril bu bla ma rdo rje mi bskyod pa/__/dkar gsal zhal gcig phyag gnyis rdo dril bsnams/__/zhi 'dzum longs spyod rdzogs sku'i rgyan gyis mdzes/__/zhabs gnyis sems skyil pad zla'i gdan la bzhugs/__/mdun gyi nam mkhar yid 'phrog mchod sprin dbus/__/glang pos mtshan pa'i rin chen pad zla'i khrir/__/rtsa ba'i bla ma rdo rje mi bskyod pa/__/sku mdog dkar gsal rdor dril yum dang 'khril/__/zhi tshul dgu dang rgyan cha bcu gsum mdzes/__/rang 'od snyems ma gri thod 'dzin pas 'khyud/__/zhabs gnyis rdo rje pad+ma'i skyil krung gis/__/snang stong 'ja' zer thig le'i klong na bzhugs/__/thugs kar rang bzhin gzhi yi kun bzang la/__/rigs lnga yab yum sems dpa' lcam dral dang*/__/thub pa drug dang sgo ba yab yum ste/__/bzhi bcu rtsa gnyis zhi ba'i tshom bur rdzogs/__/de yi rang rtsal bde chen 'khor lo ru/__/che mchog khrag 'thung rigs lnga yab yum dang*/__/gnas yul ma mo dbang phyug sgo skyong ste/__/rab 'bar dpal chen khro bo'i phyag rgyar bzhengs/__/gang sku rig grol mthar phyin dge 'dun mchog__/gsung gsang bden gnyis yongs rdzogs dam pa'i chos/__/thugs ni sangs rgyas kun gyi ye shes sku/__/yon tan dgos 'dod char 'bebs nor lha dang*/__/phrin las mkha' 'gro chos skyong tshogs kyi rje/__/skyabs kun 'dus pa'i bdag nyid chen por gsal/__/gnas gsum rdo rje gsum gyi yi ge las/__/mkha' khyab 'od zer drwa ba'i spro bsdu yis/__/phyogs bcu dus bzhi'i skyabs yul ma lus kun/__/spyan drangs ye shes dbyings su ro gcig gyur/__/ces gsal btab la 'dun pa rtse gcig pas/__oM/__stong pa shin tu yod med rnal 'byor mthus/__/nam mkha' bzhin du dam tshig nye bar gnas/__/bde mchog bde bar gshegs pa dgongs su gsol/__/rdo rje sems dpa' skal bzang dpal khyod bdag__/dzaHhU~M ba~M hoH__e h+ye hi b+ha ga wan na ma hA kA ru Ni ka dr-i sh+ya hoH__sa ma ya s+t+waM zhes spyan drang*/__stobs kyi glang po'i khri la yang dag nges bzhugs shing*/__/rang gi lha mo dag dang g.yog dang 'khor du bcas/__/kun tu bzang po'i smon lam rjes su dgongs mdzad de/__/'jig rten lha mir bcas la sman slad las la bzhugs/__/kA ya wA ka tsit+ta tiSh+Tha badz+ra zhes pas dam tshig pa dang dbyer med du bzhugs pa la/__hasti rat+na A sa na pad+ma tsan+d+ra ka ma lA ya s+t+waM zhes gdan phul/__slar yang thugs ka'i sa bon las byung ba'i 'od zer gyis nam mkha' gang ba'i de bzhin gshegs pa rnams spyan drangs shing byang chub sems kyi bdud rtsis dbang bskur bas rdo rje mi bskyod pa gtso bor gyur pa'i rigs lngas dbur brgyan par gyur pa'i mos pas/__oM badz+rI b+ha ba a b+hi Shiny+tsa hU~M oM trA~M hrIHAHzhes rgyas gdab/__rat+na mA la a b+hi Shiny+tsa trAM zhes pas rin po che'i phreng ba dang*/__phaT laM b+ha a b+hi Shiny+tsa hrIHzhes pa dar dpyangs kyis brgyan/__oM badz+ra tuSh+ya hoH__oM AHhU~M/__dngos su 'byor dang yid kyis rnam sprul pa'i/__/kun tu bzang po'i bla med mchod sprin gyis/__/mkha' dbyings rnam dag rgya cher yongs bkod de/__/phyi nang gsang ba'i mchod pa rgya mtshos mchod/__oM gu ru shrI badz+ra sa twa sa pa ri wa ra ar+g+haM nas/__shap+da pra tIts+tsha swA hA/__ma hA pany+tsa a mr-i ta rak+ta ba liM ta khA hi/__dpal ldan bla ma rigs rnams kun gyi bdag__/bde chen rdo rje sems dpa'i rnam rol can/__/rab 'byams dkyil 'khor rgya mtsho'i bdag nyid cher/__/rtag tu gus pa'i yid kyis phyag 'tshal bstod/__mchod bstod mdor bsdus bya/__rang gi thugs nas 'od zer gzungs thag la/__/'khril te bum pa'i lha yi thugs rgyud bskul/__/snyoms zhugs bde stong sgra dang 'od zer gyis/__/'khor 'das dwangs bcud bsdus te dbyer med thim/__/zhes gsal btab la rtsa sngags gtso bor bzla/__mthar yi ge brgya pa'ang ci rigs pa bzla zhing*/__yan lag bdun pa nas bzung rjes chog gi bar tshang bar gtong*/__grub na thun drug sogs su bcad la tshogs kyi mchod pa dang*/__thun mtshams su byin 'bebs dang*/__khor yug gsung mi chag par bzla/__de ltar bsgrubs pas 'od dang*/__sgra dang*/__dri bzang dang*/__rmi lam dge ba sogs rtags byung na dngos grub blang ba ni/__rjes chog gi mchod bstod grub nas/__bum pa spyi bor bzung zhing*/__dbyings kyi bum par rig pa'i lha tshogs rnams/__/ye shes thugs rje'i gzi byin rab 'bar bas/__/sgo gsum rdo rje gsum du byin brlabs nas/__/dngos grub stsal zhing brtan par mdzad du gsol/__/sngags mthar kA ya wA ka tsit+ta sarba sid+d+hi pha la hU~M zhes brjod cing gnas gsum du gtugs/__ril bu lhar gsal ba rdo rje lce'i lam nas brgyud de snying dbus mi shigs pa'i thig le dang dbyer med par ye shes sems dpa'i tshul gyis byang chub bar du bzhugs shing dbang dang dngos grub stsal bar gyur pa'i mos pas yi ge brgya pa bzla bzhin du ril bu mid/__gzhan la sbyin na'ang dbang bskur dang 'brel bar bum dbang gi rjes su sbyar ro/__/slar yang bum pa sgrub dkyil du bkod la mchod bstod/__nongs bshags/__brtan bzhugs/__bsdu rim/__bsngo smon bkra shis sogs rgyas par bya'o/__/'jiXgs bralaX bde chen rdo rje sems/__/thar glingaX snang mdzad grub pa'i rjes/__/byin brlabs rmad byung lam bzang 'dis/__/'gro kun rnam grol mchog thob shog__/ces pa'ang 'jigs bral gyi slob dpon chen po nyid kyi gsung rdo rje'i tshig rkang las byin rlabs zab mo'i snang bas ngag 'don rgyas par phye ste/__kun mkhyen bla ma dgyes pa'i 'bangs kyis legs par sbyar ba'i dge bas mthong thos dran reg gi 'gro kun dam tshig dang sdom pa rnam par dag cing*/__smin grol mchog gi myur lam la brten nas zung 'jug ye shes kyi sku khyab bdag bla ma rdo rje sems dpa'i go 'phang la kha sbyor bdun ldan gyi longs spyod chen pos dus rtag tu 'dod rgur rtsen pa'i rgyur gyur cig__/sarba dA ka l+yA NaM b+ha ba tu//_